text: Leif Maibom tosset på Tivoli
  27 april 2014 kl. 08.32
  Tivoli i København har flyttet premieren på deres sommerrevy, så den pludselig får premiere samtidigt med Sønderborg Sommerrevy.
  Og det brokker manden bag Sønderborg Sommerrevy Leif Maibom sig over.
  Sommerrevyerne har nemlig aftalt, at de ikke laver premiere på samme tidspunkt.
  - Tivolis programændring betyder, der er en række kendte mennesker, som vælger at tage til Tivolirevyen i stedet for Sønderborg, men sådan er det og så finder vi nogle andre, siger Sønderborgs revydirektør til Sønderborg Nyt.
  Begge revyer har premiere den 31. maj.
  Tivoli har flyttet sin premiere fra den 1. juni til den 31. maj, fordi
  Prinsgemalen ? som skal med til premieren - har stort arrangement den 1. juni, skriver Sønderborg Nyt.
  